==================
Freeciv Versió 2.2
==================

Benvingut a Freeciv!

Aquest arxiu conté Freeciv, un joc lliure semblant al Civilization,
principalment per X sota Unix. Té suport per jocs en multijugador tant
en local com per xarxa, i un IA que a la majoria de gent li costa de
guanyar.

El Freeciv intenta ser bàsicament compatible a nivell de regles amb
el Civilization II [tm], publicat per Sid Meier i Microprose [tm].
Algunes regles són diferents on ens sembla que té més sentit, i tenim
un munt de paràmetres retocables per fer possible la personalització
del joc.

El Freeciv s'ha implementat de forma totalment independent del
Civilization; no has de tenir-lo per jugar al Freeciv.


Traduccions:
=============

Pots trobar una versió traduïda d'aquest fitxer, així com d'altres parts
de la documentació de Freeciv, als següents llocs:

	Anglès			./doc
	Holandès		./doc/nl
	Francès			./doc/fr
	Alemany			./doc/de
	Italià			./doc/it
	Japonès			./doc/ja
	Suec			./doc/sv

Encara que no tinguis traducció per la teva llengua, pot ser que el joc
la suporti. Mira la traducció "Suport d'idiomes propis", més avall.


Pàgina web:
=========

El web de Freeciv és aquí:

  https://www.freeciv.org/

Et convidem a visitar-lo. Pots obtenir-hi les últimes notícies sobre el
Freeciv, versions i pegats, informació sobre les llistes de correu de
Freeciv, i veure el metaservidor de Freeciv, que registra partides que
es juguen per tot el món.


Llicència:
==========

El Freeciv es distribueix sota la Llicència GPL. En resum, pots copiar
aquest programa (inclòs el codi font) lliurement, però mira't el fitxer
COPYING per tots els detalls.


Compilar i instal·lar:
======================

Si us plau, llegeix el fitxer INSTALL amb atenció per instruccions sobre
la compilació i la instal·lació de Freeciv a la teva màquina.


Engegar una partida nova:
=========================

De fet, el Freeciv són dos programes: un servidor i un client. Quan
una partida està en progrés, hi haurà un programa servidor en execució,
i tants programes client com jugadors humans. El servidor no necessita
X, però els clients sí.

  NOTA:
  Els exemples següents assumeixen que el Freeciv s'ha instal·lat al
  teu sistema, i que el directori que conté els programes "civclient"
  i "civserver" és al teu PATH. Si el Freeciv no està instal·lat, pots
  fer servir els programes "civ" i "ser", que es poden trobar al directori
  principal de Freeciv. Es fan servir exactament igual que "civclient" i
  "civserver".

Executar Freeciv implica engegar el servidor, després el(s) client(s)
i IA(s), i després dir-li al servidor que comenci la partida. Aquests
són els passos:

Servidor:

  Per engegar el servidor:

  |  % civserver

  O per una llista d'opcions de línia de comandes:

  |  % civserver --help

  Un cop el servidor està engegat, apareix un '>':

  |  Per ajuda introductòria, escriu 'help'.
  |  >

  i pots veure aquesta informació amb la comanda help:

  |  > help
  |  Benvingut - aquesta és l'ajuda d'introducció al servidor Freeciv.
  |
  |  Al servidor hi ha dos conceptes importants, Comandes i Opcions.
  |  Les Comandes, com 'help', s'usen per a interactuar amb el servidor.
  |  Hi ha comandes que tenen arguments, separats per espais.
  |  En molts casos les comandes i els arguments poden ser abreujats.
  |  Les opcions són valors que controlen el funcionament del servidor.
  |
  |  Per saber com trobar més informació sobre les comandes i les opcions,
  |  fes 'help help'.
  |
  |  Per als més impacients, les principals comandes per començar són:
  |    show   - per veure les opcions actuals
  |    set     - per fixar opcions
  |    start  - per iniciar la partida un cop els jugadors s'han connectat
  |    save   - per desar la partida actual
  |    quit   - per sortir
  |  >

  Si vols, pots fer servir la comanda 'set' per modificar qualsevol de
  les diferents opcions de servidor per la partida. Pots obtenir una
  llista de totes les opcions amb la comanda 'show', i descripcions
  detallades amb la comanda 'help <nom-d'opció>'.

  Per exemple:

  | > help size
  |  Opció: size  -  Mida de mapa (en milers de caselles)
  |  Descripció:
  |    Aquest valor es fa servir per determinar les dimensions del mapa.
  |      size = 4 és un mapa normal de 4.000 caselles (per defecte)
  |      size = 20 és un mapa enorme de 20.000 caselles.
  |  Estat: canviable
  |  Valor: 4, Mínim: 1, per Defecte: 4, Màxim: 29
  |  >

  I:

  |  > set size 8

  Farà que el mapa sigui el doble de gros que el que surt per defecte.

Client:

  Ara s'hi haurien d'afegir tots els jugadors humans, executant el
  client Freeciv:

  |  % civclient

  Això, suposant que el servidor s'estigui executant a la mateixa màquina.
  Si no, pots, o bé especificar-lo a la línia de comandes amb l'opció
  '--server' o bé introduir-lo a la primera caixa de diàleg un cop s'engega
  el client.

  Per exemple, suposem que el servidor s'està executant en una màquina
  diferent, anomenada 'timbalet'. Llavors, els jugadors s'hi afegirien
  amb una comanda com:

  |  % civclient --server timbalet

  Si ets l'únic jugador humà, llavors només cal que s'engegui un client.
  A la manera estàndard de Unix, pots engegar el client "de fons"
  afegint-hi un ampersand:

  |  % civclient &

  Una altra opció per al client que pots voler provar és la '--tiles',
  que es fa servir per seleccionar 'jocs de caselles' diferents (és
  a dir, gràfics diferents per al terreny del mapa, les unitats, etc.).
  La distribució ve amb cinc 'jocs de caselles' principals:
  - amplio: un joc de caselles isomètric amb caselles més grans i més detallades.
  - isotrident: un joc de caselles isomètric de forma similar al de Civ 2.
  - trident: un joc de caselles a l'estil de Civ 1 amb caselles de 30x30.
  - isophex: un joc de caselles isomètric hexagonal.
  - hex2t: un joc de caselles hexagonal vist des de dalt.

  En aquesta versió, el joc de caselles per defecte és l'amplio.
  Per provar-ne un altre, per exemple el trident, engega el client amb:

  |  % civclient --tiles trident

  Es poden obtenir altres jocs de caselles a https://www.freeciv.org/wiki/Tilesets


  Es pot autoritzar als clients a donar comandes de servidor. Per
  permetre'ls de fer servir només comandes informatives, escriu al
  prompt del servidor

  |  > cmdlevel info

  Amb això, els clients ara podran fer servir '/help', '/list',
  '/show settlers', etc.

Jugadors de l'Ordinador:

  Hi ha dues maneres de crear jugadors IA. La primera és fixar
  el nombre de jugadors (humans i IA) inicialitzant l'opció de
  servidor 'aifill'. Per exemple:

  |  > set aifill 7

  Després de donar la comanda 'start' al servidor per engegar la
  partida, tots els jugadors que no siguin controlats per humans
  seran jugadors IA. Per l'exemple de dalt, si s'haguessin afegit
  dos jugadors, es crearien cinc jugadors IA.

  La segona manera és crear explícitament un IA amb la comanda
  de servidor 'create'. Per exemple:

  |  > create HumanKiller

  Això crearà un jugador controlat per IA anomenat HumanKiller.

  S'assignen nacions als jugadors IA un cop tots els jugadors humans
  han triat la seva, però pots triar una nació en concret per un
  jugador IA fent servir el nom normal del líder d'aquella nació.
  Per exemple, per jugar contra Romans controlats per IA, fes servir
  aquesta comanda de servidor:

  |  > create Caesar

  Fixa't que això només és una preferència: Si cap més humà no vol
  jugar amb els Romans, aquest IA ho farà.

Servidor:

  Quan tothom s'hi ha afegit (fes servir la comanda "list" per veure
  qui hi ha), engega la partida amb la comanda "start":

  |  > start

I la partida està en marxa!


Anunciar la partida:
====================

Si no vols limitar els teus rivals a amics locals o jugadors IA,
visita el metaservidor de Freeciv:

  https://meta.freeciv.org/

És una llista de servidors de Freeciv. Per fer que el teu servidor s'hi
anunciï, engega civserver amb l'opció '--meta', o '-m' per abreujar.

Coses a tenir en compte:

 1) Degut a la inclusió de noves característiques, les versions de
    client i de servidor són sovint incompatibles. La versió 2.0.0,
    per exemple, és incompatible amb la 1.14.2 o les anteriors.

 2) Si el botó de Metaservidor al diàleg de conneixó no funciona,
    comprova si el teu proveïdor d'Internet té un proxy obligatori i,
    en aquest cas, fes que civclient el faci servir amb la variable
    d'entorn $http_proxy. Per exemple, si el proxy és proxy.myisp.com
    port 8888, fixa $http_proxy a http://proxy.myisp.com:8888/ abans
    d'engegar el client.

 3) De vegades no hi ha partides al metaservidor. Passa de vegades.
    El nombre de jugadors varia amb l'hora del dia. Prova d'engegar-ne
    un tu!


Joc:
====

La partida es pot desar en qualsevol moment amb la comanda de servidor
'save', així:

  |  > save partida_meva.sav

(Si el teu servidor està compilat amb suport de compressió, i l'opció
de servidor 'compress' està a un valor diferent de zero, llavors el
fitxer escrit pot ser comprimit i anomenat partida_meva.sav.gz').

El client Freeciv funciona com es podria esperar d'un joc estil
civilization multijugador. És a dir, els jugadors humans es mouen
tots al mateix temps, després es mouen tots els jugadors IA un cop
tots els jugadors humans han acabat el seu torn. Hi pot haver un
temps màxim per acabar el torn, però per defecte es fixa a zero
(sense temps màxim). L'operador del servidor pot modificar aquest
valor en qualsevol moment amb la comanda 'set'.

Dóna un cop d'ull al sistema d'ajuda en línia. Es poden fer servir
tots tres botons de ratolí, i estan documentats allà.

Els jugadors poden prémer 'Majúscules' i la tecla de 'Retorn' per
anunciar el final del seu torn, o clicar el botó 'Acabar el Torn'.

Amb el diàleg de 'Jugadors' pots veure qui ha anunciat el final
del seu torn, i a qui estàs esperant. (Ei, mestre, estem adormits
o què?? ;).

Amb la línia d'entrada a la part inferior de la finestra pots
enviar missatges als altres jugadors.

Pots enviar un missatge a només un jugador (p.ex., 'pere') així:

  |  pere: treu el tanc d'aquí *ARA MATEIX*!

El servidor és prou llest com per "acabar noms"; per tant, si
haguessis escrit "per:", trobarà un nom de jugador que concordi
amb la part del nom que has escrit.

Pots enviar un missatge a tots els teus aliats prefixant-lo amb el
caràcter '.' (és a dir, un punt).

Pots donar comandes al servidor des de la línia d'entrada del client:

  |  /list
  |  /set settlers 4
  |  /save partida.sav

L'operador del servidor segurament només et deixarà donar comandes
informatives. En part és perquè permetre als clients de fer servir
totes les comandes del servidor té implicacions de seguretat;
imagina't que un jugador intenta:

  |  /save /etc/passwd

Evidentment, el servidor no hauria d'executar-se amb privilegis de
superusuari en cap cas, per reduir aquest tipus de risc.

Si ets un principiant, i t'agradaria fer-te una idea d'una estratègia,
dóna un cop d'ull a la guia COMESFA, continguda al fitxer HOWTOPLAY

Per molta més informació sobre el client, el servidor, i els
conceptes i regles del joc, veure el manual de Freeciv, disponible
a la wiki també en català:

  https://www.freeciv.org/wiki-ca/Manual


Final de la partida:
====================

Hi ha tres maneres d'acabar la partida:

1) Només queda una nació.
2) S'ha arribat a l'últim any.
3) Un jugador construeix i llança una nau espacial, que arriba a
   Alpha Centauri primer.

Es mostrarà un marcador de punts en tots els casos. Pista: l'operador
del servidor pot fixar l'any final mentre el joc encara dura
modificant l'opció 'end-year'. Això va bé quan el guanyador està
dat i beneït, però no vols jugar la 'fase de neteja', que pot ser
avorrida.


Recuperar partides:
===================

Pots recuperar una partida desada amb l'opció de servidor '-f', p.ex.:

  |  % civserver -f partidanostra2001.sav

o, si la partida l'havia creada un servidor que comprimia:

  |  % civserver -f partidanostra2001.sav.gz

Ara els jugadors poden tornar-s'hi a afegir:

  |  % civclient -n Alexander

Fixa't que el nom del jugador s'especifica amb l'opció -n. És vital
que el jugador faci servir el mateix nom que tenia quan la partida era
en marxa, perquè se'l deixi tornar a entrar.

Llavors la partida ja es pot tornar a engegar amb la comanda 'start'
de forma normal.


Suport d'idiomes propis:
========================

El Freeciv està traduït a molts idiomes.

Pots triar quin idioma vols fer servir especificant la "locale". Cada
locale té un nom estàndard (p.ex., 'ca' per català). Si has instal·lat
Freeciv, pots triar una locale assignant a la variable d'entorn LANG
el nom estàndard de la teva locale abans d'executar civserver i
civclient.

Per exemple, suposant que vulguis fer servir la traducció al català,
has de fer:

  export LANG; LANG=ca   (al shell Bourne (sh)),
o
  setenv LANG ca         (al shell C (csh)).

(Pots fer-ho al teu fitxer .profile o .login).


Registre de missatges:
======================

Tant el client com el servidor treuen missatges anomenats "de registre"
o "de log". Hi ha cinc categories de missatges de registre: "fatal",
"error", "normal", "verbose", i "debug".

Per defecte, els missatges fatal, error i normal es treuen per la
sortida estàndard des d'on s'ha engegat el client o el servidor. Pots
redireccionar els missatges de registre a un fitxer en comptes de la
pantalla amb les opcions de línia de comanda "--log nom_fitxer", o
"-l nom_fitxer".

Pots canviar el nivell de missatges de registre que es mostren amb
"--debug nivell" o "-d nivell" (o "-de nivell" per al client Xaw, ja
que "-d" és ambigu entre "-debug" i "-display"), on "nivell" pot ser
0, 1, 2, o 3.  0 vol dir mostrar només els missatges "fatal", 1 vol
dir mostrar els missatges "fatal" i "error", 2 vol dir missatges
"fatal", "error" i "normal" (el defecte), i 3 vol dir mostrar els
missatges "fatal", "error", "normal" i "verbose".

Si has compilat amb DEBUG definit (una manera fàcil de fer-ho és
amb l'opció --enable-debug en fer configure), llavors pots obtenir
els missatges de nivell debug posant el nivell a 4. També és possible
de controlar els missatges de nivell debug (els altres no) per fitxer
i per línia. Per fer-ho, fes "--debug 4:cad1:cad2" (tantes cadenes com
vulguis, separades per dos punts) i tots els fitxers el nom dels quals
contingui aquestes subcadenes tindran els missatges de debug permesos,
i tots els altres missatges de debug se suprimiran. Per controlar les
línies, fes: "--debug 4:cad1,min,max" i per fitxers que concordin amb
cad1 només es permetran els missatges de debug entre les línies mínima
i màxima que s'hagin especificat. Només es pot aplicar una parella
(min,max) per cada fitxer.

Exemple:

  |  % civserver -l elmeu.log -d 3

Això enviar tots els missatges de registre del servidor al fitxer
"elmeu.log", inclosos els de nivell "verbose".

Exemple:

  |  % civclient --debug 0

Això suprimeix tots els missatges de registre no fatals del client.

Exemple:

  |  % civserver -d 4:log:civserver,120,500:autoattack

Això permet tots els missatges fatal, error, normal i verbose per al
servidor, i els de nivell de debug per alguns mòduls especificats.
Fixa't que "log" concorda tant amb "gamelog.c" com amb "log.c". Per
"civserver.c", es mostraran els missatges de debug entre les línies
120 i 500. Aquest exemple només funciona si el servidor s'ha compilat
amb DEBUG.


Errors de programa:
===================

Has trobat un error al programa? De veritat que volem que ens ho
expliquis, i així el podem solucionar. Mira el fitxer BUGS, per
una llista dels problemes coneguts en aquesta versió, i informació
sobre com informar de nous errors.


Llistes de correu:
==================

Mantenim 4 llistes de correu:

  freeciv-announce Anuncis d'interès general.
                   És una llista de "Només Lectura", amb missatges escassos.
                   En altres paraules, no pots enviar-hi correus, només llegir-la.
                   (Els anuncis que s'hi envien també s'envien a freeciv).
  freeciv-i18n     Traducció del Freeciv.
                   Totes les discussions relacionades amb la traducció del codi
                   de Freeciv, la documentació i el web, cap a llenguatges diferents
                   de l'anglès.
  freeciv-dev      Desenvolupament del Freeciv.
  freeciv-commits  Notificacions de canvis al repositori SVN.
                   És una llista de "Només Lectura", amb missatges automatitzats.
                   En altres paraules, no pots enviar-hi correus, només llegir-la.

Totes les llistes estan obertes al públic en general i tothom s'hi pot apuntar.
Només els mantenidors poden enviar correus a les llistes -announce i -commits.

Les llistes viuen a gna.org. Per més informació, per afegir-t'hi, o per
esborrar-te'n, vés a http://gna.org/mail/?group=freeciv


Internet Relay Chat (IRC)
=========================

Alguns jugadors i desenvolupadors s'estan als canals #freeciv i #freeciv-dev
de la xarxa Libera.Chat. Prova de connectar-te al servidor

	irc.libera.chat


I per acabar:
=============

Diverteit-te i dona'ls canya!

                                   -- L'equip de Freeciv.
